Αεροπορική Βάση Τριπόλεως (Ελλάδα)

Η Αεροπορική Βάση Τριπόλεως ή Αεροδρόμιο Τριπόλεως (συντομογραφία: ICAO: LGTP) είναι στρατιωτικό αεροδρόμιο που βρίσκεται 2 χιλιόμετρα βορειοανατολικά της Τρίπολης στο Νομό Αρκαδίας που ξεκίνησε τη λειτουργία του το 1973. Έχει ένα μοναδικό φωτισμένο διάδρομο (02L / 20R). Ως επί το πλείστον χρησιμοποιείται από την Ελληνική Πολεμική Αεροπορία. Είναι η βάση της Αερολέσχης Αρκαδίας και επίσης χρησιμεύει ως πίστα για αγώνες dragster.

Γενικά 
Η 124 Πτέρυγα Βασικής Εκπαίδευσης έχει τη βάση της στο αεροδρόμιο. Η συγκεκριμένη Πτέρυγα ξεκίνησε τη λειτουργία της το 1973 όταν και εγκαινιάστηκε το αεροδρόμιο. Πριν από τη Τρίπολη, η Μονάδα Εκπαίδευσης λειτουργούσε στον Άραξο (1946-1973). 

Τον Νοέμβριο του 2012, η μονάδα λειτούργησε ως διακλαδικό κέντρο κατάταξης και εκπαίδευσης νεοσύλλεκτων οπλιτών και των τριών κλάδων των ενόπλων Δυνάμεων. Από τον Ιούλιο του 2014 έως και σήμερα η Μονάδα κατατάσσει και εκπαιδεύει νεοσύλλεκτους οπλίτες του Στρατού Ξηράς και της Πολεμικής Αεροπορίας.

Για την υποστήριξη της εκπαίδευσης η μονάδα διαθέτει.
 Τρείς (3) Μοίρες Εκπαίδευσης Νεοσυλλέκτων (ΜΕΝ) και τη Μοίρα Εκπαίδευσης Τοπικής Άμυνας (ΜΕΤΑ).
 Πίστες εκπαίδευσης 90.000 τ.μ.
 Διδακτήρια με είκοσι οκτώ (28) αίθουσες διδασκαλίας.
 Αμφιθέατρο 1.000 θέσεων.

Παραπομπές

Εξωτερικοί σύνδεσμοι 
 Airliners.gr Αεροδρόμιο Τρίπολης
 WorldAero Data

Αεροδρόμια στην Ελλάδα
Στρατιωτικά αεροδρόμια στην Ελλάδα
Τρίπολη Αρκαδίας